o
Tänään olemme saaneet kaksi mahtavaa veljeä -
vieraaksemme TV7-kanavalle.
Toinen miehistä tulee hyvin läheltä, -
toinen Venäjältä Donin Rostovista.
Tervetuloa ohjelmaan, Roman ja Mikko.
Hienoa, että olette tänään kanssamme.
Kiitos, että saimme tulla kertomaan kokemuksistamme -
ja tuomaan uutisia Venäjällä tehtävästä työstä.
On mahtavaa, että Jumala on avannut ovia evankelioimistyöhön Venäjälle.
Ihan aluksi pyydän teitä esittelemään itsenne.
Olen Roman. Olen ukrainalainen.
Teen Jumalan valtakunnan työtä Venäjällä Donin Rostovissa.
Vedän raamattukoulun opetuslapseuskurssia.
Koulutan ja opetuslapseutan uskovia.
Käymme aktioissa Venäjällä ja naapurimaissa.
On ihmeellistä, miten Jumala yhdistää ihmisiä.
Mikko, Jumalan mies, haki raamattukouluunne.
Mikko opiskeli vuoden ajan Donin Rostovin raamattukoulussa.
Miten nuori, yliopistollisen koulutuksen saanut mies -
päätyi Venäjälle opiskelemaan raamattukouluun?
Jumalalle kaikki on mahdollista.
Tulen Tampereelta.
Kaksi vuotta sitten asuin ja työskentelin Tampereella.
Minulla oli elämässä kaikki hyvässä järjestyksessä.
Minulla oli työpaikka ohjelmistoyrityksessä.
Tienasin hyvin.
Minulla oli hieno asunto. Kaikki sujui hyvin.
Sydämessäni koin, että elämässä täytyy olla jotakin enemmän.
Koin, että Jumalalla on jotakin muuta elämäni varalle.
Tämä tunne... - Kasvoi kasvamistaan
Tunne vahvistui vahvistumistaan.
Lopulta en enää pystynyt jatkamaan työtäni.
Irtauduin työstäni.
Matkustin Venäjälle, Donin Rostoviin.
Ryhdyin opiskelemaan lähetystyötä.
Miten sait tietää koulusta?
Käsittääkseni olit opiskellut venäjän alkeita jo aikaisemmin.
Aloitin venäjän opinnot jo vuosia sitten.
Olen käynyt Venäjällä monta kertaa.
Ehkäpä lopullisen sykäyksen lähtöpäätökseen -
antoi minulle pastori Matti Vuolanne.
Hän tulee Porista.
Hän otti minut ja ystäväni mukaansa matkalle Siperiaan.
Se oli aktiomatka.
Olimme siellä kuukauden.
Kävimme monissa mielenkiintoisissa paikoissa.
Teimme rukous- ja evankeliointityötä.
Kokemus kosketti sydäntäni.
Venäläiset koskettivat sydäntäni.
Halusin lähteä uudelleen Venäjälle.
Missionuorten (Youth with a Mission) ylläpitämä koulu -
oli minulle täydellinen ratkaisu.
Mahtavaa.
Hienoa kuulla, miten Jumala koskettaa tavallisia ihmisiä.
Mikko, et toki ole tavallinen.
Pyhä Henki on koskettanut sinua.
Kun Jumalan voima koskettaa, kaikki on mahdollista.
Roman, oletko ollut uskossa koko ikäsi?
En. Annoin elämäni Kristukselle, kun olin 10, -
perheeni kautta.
Voi sanoa, että olen kasvanut kirkossa.
20-vuotiaana menin lähetyskouluun.
Minusta tuli lähetystyöntekijä.
Olen tehnyt lähetystyötä kahdeksan vuoden ajan.
Hienoa.
Länsimaissa mielikuvaan eurooppalaisista raamattukoulusta -
liittyvät hieno rakennus, hyvä ruoka ja ylläpito.
Se muistuttaa yliopistoa.
Millainen on Missionuorten raamattukoulu Donin Rostovissa?
Miltä se näyttää ja millaista on arki siellä?
Se näytti tyypilliseltä venäläiseltä paikalta.
Se näytti... - Vanhalta betonibunkkerilta
Juuri niin. Rakennus oli vanha koulu.
Rakennus oli peräisin 1950-luvulta.
Missionuorilla on siellä toimisto ja piha.
Koulussa työskentelee noin 50 ihmistä -
mukaan lukien oppilaat ja henkilökunta.
Se muistutti paljon suomalaista armeijaa.
Jaoin huoneen viiden muun miehen kanssa.
Meillä oli vanhat Venäjän armeijan kerrossängyt.
Aikataulu oli hyvin tiukka.
Heräsimme joka aamu...
Kuudelta ylös, seitsemältä aamupalalle, -
ja kahdeksalta raamattutunnille, lounaalle, raamattutunnille.
Siivosimme vessoja ja teimme kaikenlaista työtä.
Kuulemme salaisuuden, miten tullaan koviksi Jumalan miehiksi, -
pesemällä vessoja ja opiskelemalla Jumalan Sanaa.
Venäjän kristillinen ilmapiiri on muuttunut paljon.
Ennen Neuvostoliiton romahtamista salakuljetettiin Raamattuja -
ja toimittiin salassa.
Nyt kaikki on avointa. Evankeliumia voi julistaa vapaasti.
Venäjä on suuri maa, jossa asukkaita on 147 miljoonaa.
Venäläisistä 65 prosenttia kuuluu vahvaan ortodoksikirkkoon.
Ortodoksisuus säilyi kommunistiaikanakin.
Arvioiden mukaan kansalaisista 15 - 30 % on uskonnottomia.
Miten tavoitetaan uskonnottomat kylissä ja pikkukaupungeissa?
Voimme palvella käytännön töissä -
ja auttaa ihmisiä heidän tarpeissaan.
Se on paras todistus näille ihmisille.
Pienet kylät ovat hyvin köyhiä.
Teot puhuvat tehokkaammin kuin sanat.
Se on paras tapa tavoittaa nuo ihmiset.
Lähetysjärjestömme tekee lähetysmatkoja kyliin -
eri puolille Venäjää.
Joskus esitämme Jeesus-elokuvaa.
Autamme myös kodittomia kadulla ja katulapsia.
Toimimme eri ihmisryhmien parissa.
Kun ihmiset näkevät, mitä teemme, -
se kertoo enemmän kuin pelkät sanat.
Sanotaan, että usko ilman tekoja on kuollut.
Kun rakastaa lähimmäistään niin kuin itseään, -
Jumalan valtakunta laskeutuu maan päälle.
On sanottu, että Venäjän ongelmat kommunismin aikana ja nykyään -
on lakaistu maton alle.
Venäjällä ei käydä julkista keskustelua ongelmista, -
kuten lähiöiden ja kylien alkoholistien suuresta määrästä, -
huumeidenkäyttäjien suuresta määrästä -
ja monista muista ongelmista.
Näet kylissä todellista elämää ja ihmisten hätää.
Miten pahoja ongelmia kyläläisillä on -
huumeiden, alkoholin ja avioerojen kanssa?
Suomessa on tunnettuja työmuotoja, kuten Love for Kids - Russia, -
joka auttaa Venäjän kodittomia lapsia.
Näemme lapsikerjäläiset kadulla ja monia muita asioita.
Miten isoja salatut ongelmat ovat Ukrainassa ja Venäjällä?
Kodittomat ovat iso ongelma niin kylissä kuin kaupungeissakin.
Kaduilla asuu paljon kodittomia.
Jotkut menettävät kotinsa, koska heidät on ryöstetty -
eikä heillä ole paikkaa, minne mennä.
Jos heillä ei ole rahaa eikä papereita, he asuvat kadulla.
Meillä on ollut aktioita Ukrainassa Kiovassa.
Kadulla on satoja kodittomia kerjäämässä.
Monet joutuvat kodittomaksi päihteiden takia.
Myös Venäjällä on paljon päihteidenkäyttäjiä, -
jotka asuvat kadulla.
Heidät voi tavoittaa menemällä heidän pariinsa ja auttamalla.
Antamalla ruokaa ja majapaikan.
Niin me toimimme.
Missionuorilla on Ukrainassa monia toimipisteitä.
Rostovissa teemme työtä kodittomien parissa.
Muuten, miten raamattukoulu perustettiin Rostoviin?
Kolmetoista vuotta sitten kaksi kanadalaista, -
Larry ja Elsie, saapuivat Rostoviin.
He perustivat Missionuorten toimipisteen Rostoviin.
Toiminta kasvoi vähitellen pienestä alusta.
He loivat suhteita eri seurakuntiin.
He palvelivat seurakuntia ja ihmisiä.
Nyt käytössämme on iso rakennus.
Siellä on koulu. Teemme yhteistyötä seurakuntien kanssa.
Viemme opetuslapseuskoulun nuoria palvelemaan muita.
Kuulemme aina kauhutarinoita siitä, miten vaikeaa elämä on Venäjällä.
Tietenkin täällä Suomessa ja Länsi-Euroopassa näemme, -
että venäläiset turistit huristelevat tänne Mersuillaan -
ja käyttävät luottokorttejaan.
Rikkaat venäläiset matkailevat Euroopassa.
On myös paljon köyhiä.
Kuilu rikkaiden ja köyhien välillä on syvä.
Mikko, millaisena koit elämän raamattukoulussa ja Rostovissa?
Mikä on suurin ero Suomen ja Venäjän välillä?
Eräs asia hämmästyttää minua.
Ero rikkaiden ja köyhien välillä on valtava.
On monia erittäin rikkaita.
He asuvat valtavissa palatseissaan.
Heillä on hienot autot.
Heidän takapihallaan on köyhiä kerjäämässä.
Näiden ihmisten välillä on suuri kontrasti.
Keskiluokkaa ei siis ole.
Roman, olet tehnyt täysiaikaisesti Jumalan valtakunnan työtä 8 vuotta.
Olet vanhempi ohjaaja Missionuorten opetuslapseuskoulussa
Millaisia tavoitteita sinulla on? Minkälaisia ovat työn hedelmät?
Haluan julistaa ihmisille evankeliumia.
Haluan ja toivon, -
että voin tavoittaa niitä, jotka eivät tunne Kristusta.
Tulevaisuudessa haluan jatkaa Jumalan palvelemista Venäjällä.
Haluan kouluttaa nuoria.
Se on suunnitelmani.
Haluan myös itse oppia.
Haluan oppia Jumalalta johtajuutta.
Kuinka monta pastoria tai loppututkinnon suorittanutta -
Missionuorten raamattukoulusta on valmistunut?
Meillä on ollut noin 23 opetuslapseuskoulua -
7 - 8 vuoden aikana.
Jokaisessa koulussa on 5 - 15 oppilasta.
Nyt he palvelevat seurakunnissaan tai lähetyskentällä.
Jotkut ovat palanneet kotiin, -
ja he työskentelevät ja palvelevat omassa ympäristössään.
Mahtavaa. Suomessa kuullaan kauhutarinoita -
Venäjän uskovien vainosta.
Mainitsit, että raamattukoulu sijaitsee -
vanhassa armeijan betonibunkkerissa.
Teette varmasti läheistä yhteis- työtä paikallishallinnon kanssa.
Tukevatko viranomaiset tehtäväänne?
Hallitus ei hyväksy lähetystyötämme.
Tilanne on päinvastoin.
Lähettien on vaikea päästä Venäjälle.
Venäjällä on astunut voimaan laki, -
joka tekee lähettien pääsyn Venäjälle lähes mahdottomaksi.
Lähetti saa olla Venäjällä vain kolme kuukautta.
Sen jälkeen hänen täytyy lähteä kolmeksi kuukaudeksi pois Venäjältä
Sen takia lähettien työ Venäjällä on vaikeutunut.
Emme saa hallitukselta... - Taloudellista tukea.
Emme saa valtion apua.
Tunnustaako hallitus teidän työnne merkityksen, -
kun autatte päihderiippuvaisia ja kodittomia?
Kyllä mielestäni.
He arvostavat työtämme ja pitävät panostamme hyvänä, -
mutta he eivät tietääkseni avusta meitä millään tavalla.
Venäjähän on iso maa.
Maan hallitseminen on vaikeaa.
Neuvostoliiton romahtamisen jälkeen -
kansakunnan rikkaudet vaihtoivat omistajaa holtittomasti.
Kansakunta jakautui superrikkaisiin ja köyhiin.
Siitä on tullut suuri ongelma.
Kiitän Herraa raamattukoulunne kaltaisista järjestöistä.
Onko muuten hyvin yleistä, -
että suomalainen mies tulee opiskelemaan raamattukouluunne?
Mistä opiskelijat tulevat?
Tulevatko he Vladivostokista, Moskovasta ja Pietarista?
On ihmeellistä, että opiskelijaksi tulee mies Tampereelta.
Meillä on paljon opiskelijoita ulkomailta.
Koulumme on kansainvälinen.
Meillä on opiskelijoita kaikkialta maailmasta, -
kuten Amerikasta, Kanadasta, Suomesta, Etelä-Koreasta, -
Tšekin tasavallasta, Saksasta ja muualta, -
myös Ukrainasta, Venäjältä ja Moldovasta.
Millaisena näet tulevaisuuden, kun lähettejä koulutetaan?
Menevätkö he kaikkialle Venäjälle?
Lähtevätkö he maasta kolmen kuukauden jälkeen?
Venäjän kulttuuri muuttuu nopeasti. Uusia lakeja asetetaan.
Nyt Venäjällä on uusi presidentti, Medvedev.
Putin toimii pääministerinä.
Poliittiset muutokset vaikuttavat Venäjän seurakuntaelämään.
Voin puhua Rostovin puolesta.
Seurakunnat kasvavat.
Lähetit keksivät keinot, jotta työ voi jatkua.
Jumala avaa aina ovia lähetystyön jatkamiselle.
Jos lait muuttuvat, -
löytyy muita keinoja työskennellä Venäjällä.
Toimimme niin nytkin.
Muutokset Venäjällä ja hallituksessa -
eivät muuta tehtäväämme.
Ylistys Jumalalle siitä.
On mahtavaa nähdä Jumalan miehiä, -
joiden sydän palaa Jeesukselle, Sanan levittämiselle -
ja ilosanoman julistamiselle kaikkialle Venäjään.
Te molemmat olette kolmenkympin kieppeillä.
Tyypillinen eurooppalainen 30-vuotias mies ei käy kirkossa, -
vaan panostaa elämässä menestymiseen, -
perheen hankkimiseen ja muihin asioihin, -
rahan hankkimiseen, hienoihin autoihin, koulutukseen -
ja hyvään toimeentuloon.
Rehellinen kysymys: Miten kuvailisit menestystä elämässä?
Mitä menestys elämässä merkitsee teille?
Mikko, sano sinä ensin.
Menestys...
Jos ihminen kokee elämänsä hyvin tyhjäksi, -
elämän ulkoiset puitteet voivat näyttää rikkailta.
Elämässä ulkoiset asiat voivat olla kunnossa, -
mutta ihminen voi kokea sydämessään, -
että elämä on tyhjää ja merkityksetöntä.
Ajattelen, että Jumalan Sana, Jumalan kuunteleminen -
ja Jumalan tahdon toteuttaminen -
on ruokaa, jota tarvitsen elämässäni. - Päivittäin
Kaikki muut asiat tulevat perässä - Sivutuotteena
Entä sinä, Roman?
Mitä sana "menestys" sinulle merkitsee?
Käsitinkö oikein, että sana oli "menestys"?
En ollut varma, olen pahoillani. Siksi osannut vastata.
Englantisi on paljon parempaa kuin minun venäjäni.
Ajattelen, että se, mitä teen, tekee minut onnelliseksi.
Elämässä monet asiat ovat väliaikaisia.
Tärkeämpää on se, mitä on sydämessä.
Jos Jumala kutsuu lähetystyöhön, -
haluan totella Jumalaa.
Elämämme on vain väliaikaista tällä maaplaneetalla.
Jos olemme uskollisia Jumalalle ja teemme hänen tahtonsa, -
Hän antaa kaiken muunkin.
Kuten Matt. 6:33: "Etsikää ennen kaikkea Jumalan valtakuntaa" -
"ja hänen vanhurskasta tahtoaan, teille annetaan kaikki tämäkin."
"Mitä tahansa pyydätte minun nimessäni, se teille annetaan."
On hienoa nähdä Jumalan miehiä, -
joilla on sellainen usko kuin teillä Roman ja Mikko.
Olette siellä keskellä ei-mitään, kovissa olosuhteissa, -
armeijan bunkkereissa, tutkimassa Sanaa, -
auttamassa kodittomia ja päihderiippuvaisia.
Olette varmasti joutuneet kieltämään itseltänne paljon.
Nyt pyydän teiltä rohkaisevia sanoja muille samanikäisille -
Suomessa ja Euroopassa.
Miten haluaisitte rohkaista etenkin Euroopan miehiä ja nuoria?
Voin sanoa, että kannattaa rohkeasti todistaa ystäville -
ja niille ihmisille, jota tapaa päivittäin.
Kannattaa rohkeasti vastata Jumalan kutsuun, -
jos Jumala vetää lähetystyöhön vieraisiin paikkoihin.
Ei pidä pelätä muita asioita, -
etteivät ne estä sitä, mitä Jumala haluaa tehdä heissä.
Haluan rohkaista ihmisiä kertomaan muille Jumalasta.
Levittää ilosanomaa.
Entäs Mikko?
Haluan sanoa kaksi sanaa: mene ja odota.
Ehkäpä toisessa järjestyksessä: odota ja mene.
Vihreä ja punainen valo. Tai keltainen.
Älä pelkää odottaa Jumalan ajoitusta.
On aika, jolloin täytyy rukoilla ja etsiä Jumalaa -
ja valmistautua tulevaa varten.
Kun Jumala näyttää vihreää valoa, on lähdettävä.
Älä pelkää ottaa askelia ja tavoitella unelmia -
ja asioita, joita Jumala on puhunut sydämelle.
Näin väkevästi puhuvat Jumalan miehet -
Missionuorten raamattukoulusta Rostovista.
Jumala toimii väkevästi Venäjällä.
Kun näet vihreän valon, mene.
Kun näet keltaista, rukoile ja valmistaudu Jumalan työhön.
Sydämelleni nousee Venäjää varten Raamatusta 2. Aik. 7:14.
"Jos kansani, jonka olen ottanut omakseni, nöyrtyy" -
"kääntyy minun puoleeni ja hylkää pahat tiensä," -
"niin minä kuulen sitä taivaaseen, annan sen synnit anteeksi" -
"ja teen sen maan jälleen terveeksi."
Venäjä ja Eurooppa tarvitsevat parantumista.
Nuoret ympäri maailmaa tarvitsevat parantumista.
Päätetään tämä voimallinen haastattelu rukoukseen.
Oli hienoa saada vieraaksi teidät, Jumalan miehet.
Rakas Jeesus. Tulemme eteesi. Läsnäolosi on ihmeellinen.
Kiitos, että olet kutsunut työhösi voimallisia miehiä -
Suomessa, Venäjällä ja ympäri maailman.
Me rukoilemme jokaisen venäläisen kodin, nuoren, kodittoman -
ja päihderiippuvaisen puolesta, mitä ongelmia heillä onkin.
Uskomme, että nimesi on kaikkien ongelmien yläpuolella.
Kutsut Venäjän ja Euroopan kansaa parannukseen -
ja Jumalan elävän Sanan tuntemiseen.
Kiitos Jeesus.
Sinä menit ristille ja kuolit syntiemme ja sairauksiemme puolesta
Kiitos, että teet meistä vapaita Jeesuksen nimessä.
Siunaa Venäjää ja Missionuoria.
Ehkäpä moni katsoja saa kutsusi ja lähtee lähetyskentille.
Kun näytät vihreää valoa, meidän on mentävä.
Kun näytät keltaista valoa, anna meidän rukoilla -
ja etsiä kasvojasi ja viisauttasi.
Vuodata voimasi. Pyhä Henki, laskeudu ja ilmesty voimassasi.
Annamme kunnian Sinulle. Jeesuksen nimessä, aamen.
Tämä oli voimallinen erikoishaastattelu -
venäläisen veljen ja Mikko-veljen kanssa.
Pysy Herrassa ja muista rukoilla. Siunausta. Hei hei!
Suomennos: Marianne Tenetz